Here is a page extracted from Wikipedia that may contain CSS, HTML, and a lot of unformatted text.

Title: Seu d'Urchel
Content: Seu d'Urchel y popularment en as redoladas conoixita como La Seu (en catalán La Seu d'Urgell, en castellano Seo de Urgel) ye un municipio catalán situato en a provincia de Leida, capital d'a comarca de l'Alto Urchel, d'o partiu chudicial de Seu d'Urchel y d'a diocesi d'Urchel.

A suya población ye de 12.533 habitants (2006), en una superficie de 15,44 km² con una densidat de población de 811,72 hab/km².

Cheografía 
A localidat de Seu d'Urchel ye situata a 691 metros d'altaria sobre o ran d'o mar, a una distancia de 107 km d'a ciudat de Leida, capital d'a suya provincia.

Mugas 
O termin municipal de Seu d'Urchel muga a o norte con Les Valls de Valira; a o nord-este con Estamariu; a o sudeste con Alàs i Cerc; a o sud con Ribera d'Urgellet; y a l'ueste con Montferrer i Castellbò.

Demografía

Administración

Reparto de concellers

Alcaldes

Molimentos 
 Seu de Santa María d'Urchel, una seu bispal d'o sieglo XII en estilo romanico.

Esporte 
La Seu ye un puesto muito ligado a l'augua per lo paso d'o río Segre per lo meyo d'a población y la unión con o Valira un poquet mas abaixo, y tamién con os esportes d'hibierno per a suya cercanía con o Pireneu. Cal destacar as instalacions, entidaz esportivas y interpresas que ofreixen actividaz relacionadas con o meyo acuatico como rafting, hidrotrineo, canoas y kayaks.

Dentre os suyos clubs esportivos no relacionaus con l'augua u con os esportes d'hibiernos cal destacar l'equipo de baloncesto femenín Agrupacio Esportiva Sedis Basquet que chuga en a Primera División Femenina de Baloncesto.

Instalaciones esportivas 

Dentre as instalacions esportivas destaca o Parque Olimpico d'o Segre, feito como una canal paralela a o río Segre, acondicionau pa piraguismo, y construyiu orichinalment pa la celebración de competicions esportivas. En l'actualidat tamién tiene un uso recreativo y ye un reclamo turistico pa qui quiera realizar actividaz acuaticas y de BTT.

Competicions esportivas 
La Seu estió subsiede olimpica en os Chuegos Olimpicos de Barcelona 1992 albergando as competicions de piragüismo en a modalidat de slalom, en as nuevas instalacions creyadas pa ixo y que en a actualidat son d'as millors d'o país, albergando competicions nacionals, estatals y internacionals.

Vinclos externos 

 Pachina web municipal.
 Pachina web d'o Departamento de Turismo d'a Seu d'Urchel.

Localidaz d'a provincia de Leida
Municipios de Catalunya por aon pasa la N-260